b'\n_START_ARTICLE_\nErmanno Wolf-Ferrari\n_START_SECTION_\n\xc5\xbdivljenje\n_START_PARAGRAPH_\nRodil se je materi Italijanki in o\xc4\x8detu Nemcu, ki je bil slikar. To je \xc5\xbeelel postati tudi sam, kljub temu da je obiskoval ure klavirja. Najprej je v Rimu \xc5\xa1tudiral slikarstvo, nato pa je v M\xc3\xbcnchnu na tamkaj\xc5\xa1njem konservatoriju \xc5\xa1tudiral glasbo. Po vrnitvi v rodne Benetke je slu\xc5\xbeboval kot dirigent, spoznal je tudi Boita in Verdija. Nekaj let kasneje je \xc5\xbee napisal svojo prvo opero. Postal je direktor bene\xc5\xa1kega konservatorija in \xc5\xbeivel je razpet med Benetkami in M\xc3\xbcnchnom vse do prve vojne. Tedaj se je umaknil v \xc5\xa0vico. Leta 1939 je postal profesor kompozicije na salzbur\xc5\xa1kem Mozarteumu.'